kardosdrur/scandi-wiki huggingface dataset:
Det Syriske Nationalråd

Det syriske nationalråd (, al-Majlis al-Waṭanī as-Sūri, ) også kendt som SNC,<ref name="Guardian20120712">{{Cite web |url=http://www.guardian.co.uk/commentisfree/2012/jul/12/syrian-opposition-doing-the-talking |title=Charlie Skelton: The Syrian opposition: who's doing the talking? |access-date= 4. september 2013 |archive-date=13. juli 2012 |archive-url=https://web.archive.org/web/20120713231145/http://www.guardian.co.uk/commentisfree/2012/jul/12/syrian-opposition-doing-the-talking |url-status=live }}</ref> the Syrian National Transitional Council, eller The National Council of Syria, er en koalition af syriske modstandsgrupper, som har adresse i Istanbul. 

Rådet blev dannet som en sammenslutning af den syriske opposition i 2011 under borgerkrigen i Syrien vendt mod Bashar al-Assads regering. Efter at det var dannet, bad rådet selv om international anerkendelse, men afviste at have noget ønske om at spille rollen som eksilregering. Det ændrede dog holdning nogle få måneder senere, da volden i Syrien blev stadigt mere intens. Det syriske nationalråd søger at bringe en ende på Bashar al-Assads styre og at skabe en moderne, demokratisk stat. SNCs Nationale Charter nævner menneskerettigheder, uafhængige domstole, pressefrihed, demokrati og politisk pluralisme som sine styrende principper. SNC har forbindelser til Den Frie Syriske Hær, en halvmilitær enhed, som er delvist sammensat af deserteret personel fra regeringshæren, og som har været aktiv under borgerkrigen.

I november 2012 gik rådet ind på at samles med adskillige oppositionsgrupper, som dannede Den syriske nationale koalition. SNC har 22 af de 60 pladser i denne koalition. Den 20. januar 2014 meddelte Rådet, at det ville forlade Den syriske nationale koalition, fordi koalitionen i forhandlingerne ville gå væk fra sin oprindelige holdning om "ikke at indlede forhandlinger''", indtil præsident Assad forlod embedet.

Referencer

Eksterne henvisninger 

Syrien
Georadar

En georadar eller jordradar (kort GPR fra engelsk Ground Penetrating Radar) er et instrument beregnet til at undersøge strukturen i et fast legeme, fx i jorden.

Georadaren udsender elektromagnetiske bølger ned i jorden, hvorfra de tilbagekastes, hvis strukturen ændrer sig, fx hvis forskelligartede materialer findes strukturerede. Det strukturbillede, jordradaren finder, kan ses som et billede på en skærm og udprintes ved behov. Jordradarens evne til at trænge ned gennem jordlagene afhænger af disses beskaffenhed og af den benyttede antenne. En hovedregel er, at billedet forgroves ved stigende jorddybde.

Jordradaren har været i anvendelse blandt andet for at undersøge strukturen i Jellinghøjene, første gang i 1981 og igen i 1994.

Litteratur 

 Harald Andersen: "Den tomme Jellinghøj" (Skalk 1994 nr. 2; s. 3-9)

Måleinstrumenter
Elevador da Bica

Elevador da Bica eller Ascensor da Bica (Bica Kabelbane) er en kabelbane i Lissabon, Portugal. Kabelbanen skaber forbindelse mellem Calçada do Combro/Rua do Loreto (øverste station) og Rua de S. Paulo (nederste station). Kabelbanen drives af 'Carris', der er Lissabons buskompagni.

Bica Kabelbanen blev taget i brug den 28. juni 1892. Linjen går stejlt opad de 245 meter ad Rua da Bica med start fra stationen ved Rua S. Paulo. Denne station er nærmest skjult bag en 'almindelig' husfacade med inskriptionen Ascensor da Bica.

Banen blev konstrueret af Raoul Mesnier de Ponsard og blev i 2002 føjet til listen af Nationale Mindesmærker.

Fremdrivning 
Trækkablet er skjult i en kanal i jorden i midten af skinnelegemet i modsætning til det mest almindelige ved kabelbaner, nemlig at kablet ligger synligt over jorden. Kabelbanen drives af elektricitet.

Henvisninger

Links 
 Hjemmeside for carris (på engelsk) 
 Omtale af banen og kvarteret deromkring (på engelsk) 

Transport i Portugal
Bygninger, konstruktioner og anlæg i Portugal
Kabelbaner
Lissabon
Samaria-kløften

Samaria-kløften er et kløft og en nationalpark på Kreta og er en af de største turistattraktionerne på øen. Kløften ligger sydvest på Kreta og blev dannet af en flod som løb mellem bjergene Lefká Óri og Volakias. Kløften er 18 km lang og regnes som en af de længste i Europa. Den nordlige indgangen ligger 1250 moh. mens den sydlige udgang er på havniveau, ved landsbyen Agia Roumeli.

Et areal på 48,5 km² blev i 1981 udpeget til biosfærereservat under UNESCOs Menneske og biosfære-programmet.

Eksterne henvisninger 

Kløfter
Kreta
Nationalparker i Europa
Biosfærereservater under UNESCO
Magnus 1. af Sachsen-Lauenburg

Magnus 1. af Sachsen-Lauenburg (1. januar 1488 – 1. august 1543) var hertug af Sachsen-Lauenburg fra 1507 til sin død i 1543.
 
Han var søn af hertug Johan 5. af Sachsen-Lauenburg og Dorothea af Brandenburg. Han var far til Dronning Dorothea af Danmark, gift med Christian 3. af Danmark  og Dronning Katarina af Sverige, gift med kong Gustav Vasa af Sverige.

Han blev hertug, da hans far Hertug Johan 5. døde i 1507. Han blev efterfulgt som hertug af sin eneste søn Frans.

Liv og gerning 
Hertug Magnus indførte den reformerte lære i Sachsen-Lauenburg. Han havde i alt tolv søskende, men var den eneste i søskendeskaren til at føre linjen Lauenburg videre.

Magnus var indblandet i stridigheder med ærkestiftet Bremen og stiftet Ratzeburg.

Striden med Ærkestiftet Bremen 

Ærkebispedømmet Bremen krævede overhøjhed over de frisiske landskaber på begge sider af Jade, desuden over landene Hadeln og Wursten. Ærkebispedømmet støttede sig på et af Karl den store i 788 udfærdet brev til Bremen - et brev som under årenes løb var gået i glemmebogen men som nu var blevet "genfundet" og dermed gav ærkebispedømmet legitimitet i sit krav. Dette brev har senere vist sig at være forfalsket. Landene Hadeln og Wursten lød på dette tidpunkt under hertugerne af Sachsen-Lauenburg. Ledsaget af faderen stod Magnus derfor i 1498 i spidsen for et hæärtog mod Bremen, og det følgende år drog hæren ind i Wursten-landet. Til trods fø, at dette sidst nævnte hærtog ikke blev særligt vellykket set fra Magnus' side, kunne han i hvert fald hævde sin besiddelse af landet Hadeln. Striden om Wursten skulle afgøres af kejseren, idet hertugerne Erich og Heinrich af Braunschweig måtte fungere som formidlere.

Striden med Ratzeburg 

Striden med Stiftet Ratzeburg handlede ligeledes om krav og rettigheder. For Magnus' vedkommende endte det med en forskrækkelse: Magnus blev bandlyst af kirken, og hele hans land belagdes med interdikt. Først i 1519 opnåedes et forlig, udvirket af biskop Johann af Lübeck og hertugerne af Mecklenburg.

Det sachsiske hertughus havde i lang tid indbyrdes været i strid om kurfyrstelige rettigheder. Magnus var den første af Sachsen-Lauenburgs hertuger, der afstod fra kurfyrstelige ambitioner. Han førte aldrig kurfyrstelig titel og i sit våben fandtes intet kurfyrsteligt sværd.

Den 12. november 1530 forlenedes Magnus med sit hertugdømme med regalierne af kejser Karl V ved rigsdagen i Augsburg.

Ægteskab og børn 

Magnus giftede sig i november 1509 med Katharina af Braunschweig-Wolfenbüttel (1488–1563). Parret fik følgende børn:
 Frans (ca 1510–1581), hertug af Sachsen-Lauenburg
 Dorothea (1511–1571), gift med Christian 3. af Danmark og Norge
 Katarina (1513–1535), gift med Gustav Vasa af Sverige
 Clara (1518–1576), gift med Frans af Braunschweig-Gifhorn
 Sophie (1521–1571), gift med Anton 1. af Oldenburg-Delmenhorst
 Ursula (ca. 1523–1577), gift med Heinrich V af Mecklenburg-Schwerin

Huset Askanien
Hertuger af Sachsen-Lauenburg
Tyskere i 1500-tallet
Henrikkafossen

Henrikkafossen (også skrevet Henrikafossen og lokalt også omtalt som Brudesløret) er et vandfald i Spansdalen i Lavangen kommune i Troms og Finnmark fylke i Norge. Det ligger i Saraelva, en lille biflod til Spanselva, og er omkring 250 meter højt. Beliggenheden på dalens nordvendte fjeldside giver god iskvalitet, og med den store faldhøjde er vandfaldet et et populært mål for isklatrere.

Eksterne kilder/henvisninger 

 Billede af fossen

Vandfald i Norge
Lavangen
Vandløb i Troms og Finnmark
Jean-Marc Bosman

Jean-Marc Bosman (født 30. oktober 1964) er en tidligere belgisk fodboldspiller, der har lagt navn til Bosmandommen. Før retssagen spillede Bosman for de belgiske første divisions-klubber Standard de Liège og RFC Liège og opnåede 20 ungdomslandskampe for Belgien. Mens retssagen stod på, spillede Bosman kortvarigt i de lavere franske rækker og på øen Réunion i det Indiske Ocean.

Jean-Marc Bosman modtog i 1996 Knud Lundberg Prisen, der tildeles 'en person, der har gjort en ekstraordinær indsats for at fremme fodboldens fornemste værdier ud over kamp og konkurrence - nemlig leg og fairness' .

References 

Fodboldspillere fra Standard Liège
Fodboldspillere fra Belgien
Graviditetstest

En graviditetstest anvendes til at undersøge om en kvinde er gravid. Når man bliver gravid, så danner kroppen et hormon kaldet humant choriongonadotropin eller hCG. Af samme årsag kaldes dette hormon også for graviditetshormonet.

Der findes tests som undersøger blodet for hCG og tests som undersøger urinen. Den sidstnævne test kan både tages hos lægen eller derhjemme. Hjemmetesten er billig og hurtig at udføre, og kan anvendes en uge efter en udebleven menstruation. De mest typiske hjemmetests er de to typer: en strimmel,en stav graviditetstest  eller en digital graviditetstest. De tre slags graviditetsteste skal anvendes på samme måde. 

For en mere præcis graviditetstest skal man konsultere sin læge, som undersøger blodet for hCG-hormonet. Disse tests anvendes derfor ofte til at be- eller afkræfte en graviditet, som er påvist af en hjemmetest.

Ekstern henvisning 
 https://www.apoteket.dk/sundhed/gravid/graviditetstest

Graviditet
Diagnostik
Prøver
Manchester derby

Manchester derby refererer til rivalkampen mellem Manchester City F.C. og Manchester United F.C.. Første kamp mellem de dystende klubber var i 1881. Manchester City F.C. spiller på Etihad Stadium og Manchester United F.C. på Old Trafford.

City og United har tilskuerrekorderne i engelsk fodbold - City i 1934 med 84.569 tilskuere og United med 83.260 i 1948, dog spillet på Maine Road pga. skader på Old Trafford efter 2. verdenskrig.

Resultater fra 1. division/Premiere League siden 1960

Kilder

Manchester City F.C.
Manchester United F.C.
Fodbold-lokalderbys
Modelbane Europa

Modelbane Europa er en dansk modeljernbaneudstilling beliggende i Hadsten, der årligt har 6.000 besøgende, og har et af Nordeuropas største anlæg. Anlægget blev åbnet i 1996 og ejes af Foreningen Modelbane Europa, mens frivillige medlemmer af Hadsten Modeljernbaneklub (HaMJK) står for den daglige drift.

Der er udstillet både et dansk og et tysk modeljernbaneanlæg. 

Det danske anlæg indeholder en model af den østjyske længdebane mellem Aarhus og Laurbjerg, samt det første stykke af "den skæve bane" Det indeholder pr. 2016 byerne Hadsten, Lerbjerg, Laurbjerg og Thorsø, samt de fiktive byer "Skovby" og "Aarhus Å". Ved Aarhus Å findes en model af Ringgadebroen i Aarhus. på det danske anlæg bestemmer besøgende selv, hvilke tog der skal køre, ved hjælp af trykknapper. 

Det tyske anlæg er inspireret af tyske jernbanestrækninger og er med 1,1 km skinner det største af de to. Her er der intensiv drift, med masser af tog i bevægelse. Landskabet er med høje bjerge, byer, en havn, en slugt med vandfald og flod med rigtigt vand og masser af små finurlige detaljer.

Referencer

Eksterne henvisninger

 Visit Denmark om stedet
 Officiel hjemmeside

Kultur i Hadsten
Etableret i 1996
Modeljernbane
Seværdigheder i Danmark
Stenkiste

Stenkiste kan være flere ting:

 Stenkiste (underløb) - en rende hugget ud i sten under en vej
 Stenkiste (ligkiste) - ligkiste, sarkofag af sten

Ekstern henvisning 
 stenkiste — Ordbog — ODS
Hesselvad stenkiste

Hesselvad stenkiste er en såkaldt stenkiste fra bronzealderen, der ligger ved Hesselvad Bro.
Da man i 1990'erne skulle bygge den nye Esbjergmotorvej mellem Kolding og Esbjerg, skulle en del gravhøje undersøges af arkæologer. Heriblandt gravhøjen Bredhøj, syd for Lejerskov, hvor den velbevarede stenkiste blev fundet.

Kisten blev målt op og efterfølgende flyttet til en placering nær Hesselvad Bro. I forbindelse med denne flytning af stenkisten holdt Bent Bechmann, tidligere borgmester af Lunderskov Kommune, en tale ved afsløringen/flytningen på dens nye beliggenhed.
Stenkisten menes at være brugt ved en begravelse midt i bronzealderen for cirka 3.400 år siden.

Stenkisten består af 10 bærende sten og fire dæksten. Da den i 1995 blev gravet ud indeholdt kisten bl.a. en bronzesav og 4 klapstolebeslag af bronze.

Se også 
 Fredede fortidsminder i Kolding Kommune

Kilder

Eksterne henvisninger 
 Hesselvad stenkiste  på Historisk Atlas
 

Nordisk bronzealder
Fredede bygninger, konstruktioner og anlæg i Kolding Kommune
Stenkister i Danmark
Jon Krabbe (godsejer)

Jon Henrik Krabbe (født 22. april 1936 i København) er en dansk godsejer, kammerherre og hofjægermester.

Krabbe er søn af godsejer Niels Krabbe og hustru Kirsten Marie født Riddervold og er student fra Herlufsholm 1954, blev løjtnant ved Gardehusarregimentet 1957 og premierløjtnant 1962 og har fået sin landbrugsuddannelse med udlandsophold i USA og på forskellige skoler 1954-65. Han overtog herregården Frederiksdal på Lolland i 1968 og drev den sammen med faderen til dennes død 1975 og derefter alene til 2000.

Krabbe har været præsident for Det Kongelige Danske Landhusholdningsselskab fra 1990 til 2005 og direktør i Det Classenske Fideicommis fra 1994 til 2007, hvor han forlod fonden i protest mod lukningen af Næsgaard Agerbrugsskole, som han var formand for 1993-2004. Han udtalte i en pressemeddelelse: "Lukningen af Næsgaard Agerbrugsskole efterlever ikke ånden i Generalmajor Classens testamente, og er dermed efter min opfattelse ikke i overensstemmelse med vedtægterne for Det Classenske Fideicommis. Da lukningen også er et tab for Lolland-Falsters omdømme og udvikling, har jeg taget den tunge beslutning om at anmode Hendes Majestæt Dronningen om at blive fritaget for mit hverv som bestyrelsesmedlem i Det Classenske Fideicommis."

Han har desuden været formand for Grønt Center 1991-2007 og medlem af A/S Daniscos bestyrelse 1979-2006. Han er hofjægermester, 30. august 1988 blev han Ridder af Dannebrog, og siden 1995 har han været kammerherre. Han bærer også Den Hellige Skats Orden (Zui ho sho).

Siden 9. november 1968 har Krabbe været gift med magister Christine Marie Descotes-Genon (født 11. april 1941 i Grenoble), datter af arkitekt Marcel Descotes-Genon og hustru Gudrun født Motskow.

Kilder 
 CV hos Teknologirådet 

Personer i Kraks Blå Bog
Godsejere fra Danmark
Kammerherrer fra Danmark
Hofjægermestre fra Danmark
Danskere i 1900-tallet
Danskere i 2000-tallet
Det Classenske Fideicommis
Kavaleriofficerer fra Danmark
Jon 2
Riddere af Dannebrog
Personer fra København
Præsidenter for Det Kongelige Danske Landhusholdningsselskab
Stenkiste (ligkiste)

En stenkiste er en ligkiste bygget af sten, typisk i bronzealderen. De findes primært i de store og højest beliggende gravhøje (se Hohøj , Stabelhøje  og Jelshøj), der blev bygget som gravsted for de rige og høvdingene og hans familier.

I yngre bronzealder (1000 - 500 f. Kr.) blev ligene afbrændt inden de blev anlagt i stenkisterne (se Egehøj)

Referencer

 Fortidsmindeguide.dk (5/9/2013) 
 Den danske ordbog

Bronzealder
Død
Stenalderstensætninger
Niels Krabbe

Niels Krabbe er navnet på flere personer:

 Niels Krabbe til Skjellinge og Beltebjerg (1603-1663) – dansk, senere svensk godsejer
 Niels Krabbe (officer) (1651-1708) – dansk officer og godsejer
 Niels Krabbe til Frederiksdal (1901-1975) – dansk godsejer
 Niels Krabbe (ornitolog) - dansk ornitolog
 Niels Krabbe (musikforsker) - dansk musikforsker
Se også:
 Niels Krabbe Vind (1705-1766) – dansk gehejmeråd
Byskoven (Hadsten)

Hadsten Skov eller blot Byskoven er et skovområde på 6,5 ha. i midten af Hadsten, der er bevokset af gamle løvtræer, og fremstår til dels som egentlig skov og til dels park. Der er offentlig adgang til området fra Ellemosevej og Skovvej. Området er ejet af Favrskov Kommune.

Området ligger mellem Campus Hadsten og bymidten, og består hovedsageligt af 150-200 år gamle bøgetræer.

Historie
I 1938 anmodede det daværende sogneråd i Galten-Vissing Kommune Fredningsnævnet i Randers Amt om, at et dengang privatejet skovområde umildbart nord for den voksende Hadsten Stationsby måtte fredes. Sognerådets begrundelse lød:

Fredningsnævnet afsagde sin kendelse den 5. november 1938, der fredede området på baggrund af sognerådets begrundelse. Fredningen blev anket til overfredningsnævnet, som den 5. juli 1939 tog besigtelse af arealet, og forhandlede med områdets interessenter. Overfredningsnævnet stadfæstende kendelsen på betingelse af, at sognerådet købte et areal, der skulle danne adgangsvej til området. Sognerådet erhvervede hele arealet den 8. februar 1940.. 

I 1991 vedtog byrådet i Hadsten Kommune at udstykke de sydlige dele af skoven, heriblandt skovens eneste lysning, til etagebebyggelse. Lokalplanområdet omfattede ca. 1 ha. Senere samme år indgav byrådet fredningssag med henblik på at ændre fredningen, sådan at 4350  udgik af fredningen. Samtidig foreslog byrådet, som erstatning, at udvidet fredningen mod nord med 6780 .

Fredningsnævnet i det daværende Århus Amt nægtede at ændre fredningen, hvilket fik Hadsten Kommune til at indbringe sagen for Naturklagenævnet (NKN), men begrundelsen at "ændringsforslaget ville bevare de bynære skovpartier, som den oprindelige fredning havde til formål." Ydermere påpegede kommunen at området ikke var en egentlig skovbevoksning, men en lysning. Amtsrådet gav kommunen støtte i sagen, mens Skov- og Naturstyrelsen samt Danmarks Naturfredningsforening protesterede mod planerne. 

Naturklagenævnet stadfæstende afgørelsen fra fredningsnævnet, med en henvisning til den oprindelige afgørelse fra 1939:

HadstenSpejderne, gruppe under Det Danske Spejderkorps, opførte i 1967 en spejderhytte i den nordvestlige del af skoven.

Referencer

Hadsten
Skove i Favrskov Kommune
Kløben

Kløben er et sønderjysk adventsbrød.

Kløben er et rosinbrød, der er indbegrebet af en sønderjysk julekage, det indeholder også sukat og sommetider mandler eller marcipan. Det kan fås i hele december hos de fleste sønderjyske bagere. Kløben er en sønderjysk variant af den tyske julekage Stollen.

Selve ordet kløben er forholdsvis nyt i det danske sprog og først registreret i 1900-tallet. Sprogforskere er uenige om dets oprindelse, men det kommer sikkert fra plattysk og betegner den spalte eller kløft, der opstår, når dejen sammenfoldes.

Eksterne henvisninger 

 - kløben - Den Danske Ordbog
 6. december – Kløben at Brødbanken

Brød
Egnsretter, mad- og drikkevarer fra Sønderjylland
The Act of Killing

The Act of Killing er en dokumentarfilm af Joshua Oppenheimer og producer Signe Byrge Sørensen fra Final Cut for Real. 

Filmen vandt en Robert for bedste dokumentarfilm i 2013, og kåret som årets bedste dokumentarfilm ifølge af National Society of Film Critics.

Ved British Academy Film Awards 16. februar 2014 var filmen nomineret i to kategorier og modtog en BAFTA-pris inden for kategorien Bedste dokumentar 

The Act of Killing var Oscar-nomineret 2014 inden for kategorien Bedste dokumentar.

Referencer

Eksterne henvisninger 
 Filmens officielle website
 

Danske film fra 2012
Dokumentarfilm fra Danmark
Robertprisen for årets lange dokumentar
Film fra Danmark (administrationskategori)
Niels Krabbe til Frederiksdal

Niels Jonsen Krabbe (8. august 1901 på Frederiksberg – 28. september 1975 i Nakskov) var en dansk godsejer, bror til Henning Krabbe og far til Jon Krabbe.

Han var søn af chargé d'affaires, kommitteret Jon Krabbe og hustru Margrethe født Casse, blev student fra Metropolitanskolen 1919 og var stud.polyt., men afbrød studierne på grund af sygdom. Krabbe var beskæftiget ved landbruget fra 1929 og var ejer af Skovlund, Rødvig 1931-57, af Kappelkær, Store Heddinge 1940-57 og forpagter af Marienlyst, Vordingborg 1953-61. Fra 1957 var Krabbe ejer (efter 1968 medejer sammen med sin ældste søn) af Frederiksdal på Lolland.

Krabbe var formand for bestyrelsen for Stevns Planteavlsforening 1945-49, for Landøkonomisk Rejsebureau fra 1953 og for Frøkontrolkommissionens bedømmelsesudvalg fra 1954; medlem af bestyrelsen for Det Kongelige Danske Landhusholdningsselskab, for Maribo Amtsøkonomiske Selskab og for A/S - fra 1962 Forvaltningsforeningen - Investor, formand 1961-64.

Han blev gift 24. februar 1935 i Oslo med Kirsten Marie Riddervold Olsen (4. november 1904 i Furness - 17. oktober 2001 i Nykøbing Sjælland), datter af domprovst Olaf Riddervold-Olsen (død 1954) og hustru Henriette født Riddervold (død 1963).

Kilder 
 Kraks Blå Bog 1974

Personer i Kraks Blå Bog (afdøde)
Niels
Godsejere fra Danmark
Personer fra Frederiksberg
Danskere i 1900-tallet
Studenter fra Metropolitanskolen
Versbinding

Versbinding er en overgang af meningen fra en verslinje til den næste, således at de to verslinjer syntaktisk hører sammen.
Versbinding er også kendt som enjambement (fra fransk) eller som brudte sætninger.

Et norsk eksempel:

Ja siig, jeg ønsker, at paa mit Bryst
den Rose laa, du fra mig har kyst (Af Henrik Wergeland: "Til min Gyldenlak" 1845.)

Poesi
Ulrik Krabbe

Ulrik Hindenburg Krabbe (28. marts 1916 i København – november 2010) var en dansk ingeniør, professor, dr.techn.

Han var søn af overlæge, dr.med. Knud Krabbe og hustru cand.jur. Agnete født Hindenburg, blev cand.polyt. 1940 og ansat hos Københavns Sporveje samme år. Krabbe var laboratorieingeniør hos ASEA, Västerås, Sverige 1941-46, laboratorieleder hos Thomas B. Thrige, Odense 1946-54 og blev dr.techn. på  en afhandling om transduktorer 1949. Han var rådgivende ingeniør i Sverige, Tyskland og USA 1955, konsulterende ingeniør hos ASEA, Sverige 1956-70, udsendt til Chile 1969-70 af Udenrigsministeriet (DANIDA) og blev professor i elektroteknik ved Danmarks Tekniske Højskole 1971.

Han modtog Montefiore-prisen (Belgien) 1951 og blev medlem af Patentankenævnet 1973. Krabbe udtog et stort antal patenter om automatisk regulering og beslægtede emner.

Krabbe blev gift 4. maj 1940 med cand.pharm. Karen Møller (24. februar 1916 i København - 1972), datter af toldassistent Carl Henrik Delcomyn Møller (død 1916) og hustru Dorothea født Møller (død 1954).

Kilder 
 Kraks Blå Bog 1974

Personer i Kraks Blå Bog (afdøde)
Ulrik
Ingeniører fra Danmark
Personer fra København
Danskere i 1900-tallet
Professorer fra Danmarks Tekniske Universitet
Alumni fra Danmarks Tekniske Universitet
United States Tennis Association

United States Tennis Association (USTA) er det styrende organ for tennissporten i USA. Det er en non-profit-organisation med mere end 700.000 medlemmer, og forbundet investerer al sit overskud i udviklingen af tennis i USA, fra græsrødder til professionelt niveau. Forbundet blev dannet i 1881 med det formål at standardisere reglerne og promovere og udvikle væksten af tennis i USA.

USTA driver bl.a. USTA Billie Jean King National Tennis Center, som hvert år er vært for US Open.

USTA var tidligere kendt under navnet United States National Lawn Tennis Association (USNLTA) og blev oprettet i 1881 af en lille gruppe medlemmer af tennisklubber i New York City. I 1920 blev ordet 'National' fjernet fra forbundets navn. Og i 1975 blev ordet "Lawn" officielt fjernet fra navnet, hvorved man nåede frem til det nuværende navn.

Organisation 
USTA har 17 geografiske sektioner med mere end 700.000 individuelle medlemmer og 7.000 foreninger som medlemmer.

USTA's geografiske sektioner 
 USTA Caribbean
 USTA Eastern
 USTA Florida
 USTA Hawaii Pacific
 USTA Intermountain
 USTA Mid-Atlantic
 USTA Middle States
 USTA Midwest
 USTA Missouri Valley
 USTA New England
 USTA Northern
 USTA Northern California
 USTA Pacific Northwest
 USTA Southern
 USTA Southern California
 USTA Southwest
 USTA Texas

Turneringer 
 US Open
 Cincinnati Masters
 New Haven Open at Yale
 U.S. Men's Clay Court Championships

Formænd

Se også 
 American Tennis Association

Kilder / eksterne henvisninger 
 United States Tennis Association

Referencer 

 2002 USTA Yearbook (s. 431)

Tennis i USA
Tennisorganisationer
Etableret i 1881